Kejatuhan Babylonia

Kejatuhan Babylonia merupakan peristiwa besar yang menandakan kekalahan sepenuhnya Empayar Babylon Baru ke tangan Empayar Parsi Hakhamaniyah pada tahun 539 SM.

Nabonidus, raja Babilonia terakhir dan anak kepada pendeta Assyria, Adad-guppi, naik takhta pada tahun 556 SM, selepas menggulingkan pendahulunya Labashi-Marduk. Untuk tempoh yang lama, baginda mengamanahkan tampuk pemerintahan kepada putera baginda Belsyazar, seorang askar yang berkebolehan tetapi seorang ahli politik yang lemah. Akibatnya, baginda kurang popular dalam kalangan rakyat, terutamanya golongan pendeta dan tentera. Di sebelah timur, Parsi telah menjad isemakin kuat di bawah pimpinan Cyrus Agung, yang tidak lama lagi akan mengetuai kempen tentera ke Babylonia. Pada Oktober 539 SM, selepas Pertempuran Opis, tentera Parsi memasuki ibu kota Babylon. Dengan kejayaan kempen Cyrus, Babylonia diilhakkan ke dalam kerajaan Parsi sebagai satu wilayah satrap. Menurut Silinder Cyrus, Cyrus berikrar untuk menghormati orang Babylon dan juga membenarkan orang yang dipenjarakan pulang ke tanah air mereka, terutamanya termasuk tawanan orang Babylon dari Yehuda. Akibatnya, baginda dilihat sebagai pengganti sah raja-raja Babylonia purba, dan tidak seperti Nabonidus menjadi tokoh yang popular di Babylon.

 Nota kaki 

 Rujukan 








Kategori:Kitab Daniel
Kategori:539 SM
Kategori:Koordinat pada Wikidata
Kategori:Kitab Yesaya
Kategori:Pengepungan Babylon
Kategori:Cyrus Yang Agung
Kategori:Sejarah Yahudi Babylon
Kategori:Sejarah ketenteraan Empayar Hakhamaniyah
Kategori:Empayar Babylon Baru